《蕙兰芳引 晓意》
清代·俞士彪

玉漏半沉，傍花影、翠楼深掩。纱槅朦胧，飞过流萤一点。

单栖无槅，但醉梦、昏沉如魇。到五更风息，隐隐寺钟惊撼。

前事萦怀，新愁入鬓，顿自消减。谢残月孤灯，照我旧时枕簟。

模糊香字，未堪重览。天欲明、门外斗斜河淡。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。